Héctor Scotta

Héctor Horacio Leonel Scotta Guigo, ezizenez "Gringo" Scotta (San Justo, Santa Fe, 1950eko irailaren 27a-) futbolari ohi argentinarra da, bere herrialdeko 11 taldetan eta Espainiako Sevillan aritu zena.

1975ean 60 gol sartu zituen Argentinako Ligan, oraindik gainditu ez den errekorra.

 Ibilbidea 
Unión Santa Fe taldeko harrobian hasi eta 1970ean egin zuen debuta Argentinako Lehen mailan. 23 partidutan 9 gol sartu zituen. 1971ean San Lorenzo de Almagrok fitxatu zuen eta bost urte egin zituen bertan. 1975ean 60 gol sartu zituen ligan eta 1939ko Arsenio Erico uruguaitarraren 47 goletako errekorra gainditu zuen. 2023an oraindik gainditu gabeko errekorra da.

Errekor honi esker Argentinako selekzioaren deia jaso zuen eta 1976an Brasilgo Grêmiora joan zen baina berehala Sevillak fitxatu zuen. Lau denboraldi egin zituen Espainian eta Ligako 101 partidatan 53 gol sartu zituen eta beste 13 Kopan (19 partidatan).

1980an Argentinara itzuli zen, Club Ferro Carril Oestera hain zuzen ere. Hurrengo urtean San Lorenzo de Almagrora itzuli zen, taldea larri baitzebilen, baina denboraldiaren amaieran jeitsi egin zen. Hurrengo sei hilabetetan libre egon ondoren Boca Juniorsera joan zen bigarren denboraldi zatirako. Ordutik aurrera bigarren mailako hainbat taldetan aritu zen, urtebete bakoiztean, 1988an erretiratu zen arte.

 Taldeak 
 Taldea  Urtea/k Unión de Santa Fe1970 San Lorenzo de Almagro1971-1976 Grêmio Porto Alegrense1976 Sevilla1976-1980 Ferro Carril Oeste1980 San Lorenzo de Almagro1981 Boca Juniors1982 Deportivo Armenio1983-1984 All Boys1985 Nueva Chicago1986 Villa Dálmine1987 San Miguel1987-1988 Estudiantes de Caseros1988

 Erreferentziak 

 Kanpo estekak 

Kategoria:Argentinako futbolariak
Kategoria:CA Boca Juniorsko futbolariak‎
Kategoria:Sevilla Futbol Clubeko futbolariak
Kategoria:Argentinako futbol selekzio nazionaleko futbolariak
Kategoria:CA San Lorenzo de Almagroko futbolariak